“La pata mete la pata”, nova activitat d’animació lectora en la Biblioteca Infantil
2025-07-24

La Biblioteca Infantil de Burjassot està vivint un intens mes de març, en el qual les activitats gratuïtes d’animació lectora estan sent protagonitzades per les Falles, el món del teatre i la poesia.

La poesia portarà el fil conductor de l’activitat del pròxim dimecres 11 de març, ja que, a través d’ella, mostraran als menuts usuaris de la biblioteca com introduir-se també en un món de les idees, dels sentiments i de les emocions. “La pata mete la pata”, és el nom del taller que retrà homenatge Glòria Fuertes a través d’una selecció de poemes del llibre Cuentos de animales: “La Pata mete la pata”.

Una vesprada d’aventures, emocions i molta imaginació en la qual també es continuarà fomentant l’hàbit lector entre els més xicotets de Burjassot.